Diari Oficial de la Generalitat Valenciana


Sumari del DOGV 5815, del 28-07-2008 (2008/9254)

Notificació a l'OP número 269, Citrícola de Vinaròs, Sociedad Cooperativa Valenciana, de la Resolució del Recurs de Reposició de 21 de maig de 2008, del director de l'Agència Valenciana de Foment i Garantia Agrària, sobre l'expedient de reintegrament número 12/0009/2007, de l'ajuda de transformació de cítrics en la campanya 2001/2002 i 2002/2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9254


Data del document
:   23-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació a l'OP número 269, Citrícola de Vinaròs, Sociedad Cooperativa Valenciana, de la Resolució del Recurs de Reposició de 21 de maig de 2008, del director de l'Agència Valenciana de Foment i Garantia Agrària, sobre l'expedient de reintegrament número 12/0009/2007, de l'ajuda de transformació de cítrics en la campanya 2001/2002 i 2002/2003. [2008/9254]  
El cap de l'Àrea de Garantia Agrària de la Conselleria d'Agricultura, Pesca i Alimentació, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica per mitjà d'este escrit a l'OP número 269, Citrícola de Vinaròs, Sociedad Cooperativa Valenciana, amb domicili social a la carretera nacional 238 km 2,4 de Vinaròs (Castelló):  
Primer. Que per mitjà d'ofici (registre d'eixida núm. 770, de 26 de maig de 2008) li va ser remesa la notificació de la resolució del Recurs de Reposició de 21 de maig de 2008.  
Segon. Que el contingut literal de l'esmentada resolució és:  
«Òrgan: director de l'Agència Valenciana de Foment i Garantia Agrària.  
Assumpte: resolució Recurs de Reposició.  
Data: 21 de maig de 2008.  
Vist el recurs de reposició de data 18 de gener de 2008, presentat per Agustín García Vives, amb DNI núm. 86448663S, en nom i representació de l'OP número 269, Citrícola de Vinaròs, Sociedad Cooperativa Valenciana, contra la Resolució del director de l'Agència Valenciana de Foment i Garantia Agrària, de 10 de desembre de 2007, per la qual es resol l'expedient de reintegrament número 12/0009/2007, incoat per incompliment d'allò que es disposa en el Reglament (CE) 2111/2003, de la Comissió, relatiu a les disposicions d'aplicació del Reglament (CE) número 2002/1996, del Consell, pel qual s'establix un règim d'ajuda als productors de determinats cítrics, i d'acord amb els següents  
Antecedents de fet  
Primer. En data 10 de desembre de 2007, el director de l'Agència Valenciana de Foment i Garantia Agrària va resoldre l'expedient de reintegrament número 12/0009/2007, en el qual s'acordava que procedia sol·licitar el reintegrament de la diferència entre l'ajuda percebuda i la deguda, és a dir 304.982,29 euros (42.200,86 € per a la taronja de la campanya 2001/2002, 186.938,85 € per a la taronja de la campanya 2002/2003, 3.640,36 € per a la satsuma de la campanya 2002/2003 i 72.202,22 € per a la clementina de la campanya 2002/2003), que correspon a les línies B01.1515.061 (taronja 2n sem. 01/02), B01.1515.080 (taronja 1r sem 02/03), B01.1515.089 (satsuma 1r sem. 02/03) i B01.1515.086 (clementina 1r sem 02/03), incrementat amb els interessos reglamentaris, al quedar provat que l'OP número 269, Citrícola de Vinaròs, Sociedad Cooperativa Valenciana, ha incomplit els articles 8.2 del Reglament (CE) 1092/2001 i 4.1 del Reglament (CE) número 2202/1996, pel qual s'establix un règim d'ajuda als productors de determinats cítrics, així com allò que es disposa en l'article 47.4 del text refós de la Llei de la Hisenda Pública de la Generalitat Valenciana, en relació amb les ajudes que li van ser concedides per entrega de cítrics a indústria per a la seua transformació durant la campanya 2001/2002 i 2002/2003, i no procedix reconéixer el dret a ajuda per la taronja, clementina i satsuma percebuda de manera indeguda.  
Segon. En el recurs de reposició presentat el 18.01.2008 per Agustín García Vives, amb DNI 90584698O, com a president, en nom i en representació de l'OP número 269, Citrícola de Vinaròs, Sociedad Cooperativa Valenciana, contra la Resolució del director de l'Agència Valenciana de Foment i Garantia Agrària, de 10 de desembre de 2007, s'exposa:  
- L'OP es reitera en les al·legacions presentades en el seu moment, a l'acord d'inici d'este expedient de reintegrament.  
- Que l'OP no pot fer front en estos moments al pagament de 304.982,29 euros, requerit en la resolució de l'expedient de reintegrament número 12/0009/2007, ni presentar un aval substitutori. La cooperativa ha iniciat els tràmits per a la seua dissolució, i ha designat una comissió per a la venda de la maquinària, de les instal·lacions i de les existències, i per a la liquidació de les participacions en altres entitats, amb la finalitat d'obtindre l'efectiu necessari per a satisfer els seus deutes.  
Fonaments jurídics  
Primer. El recurs potestatiu de reposició deduït és admissible ja que s'interposa dins del termini i de la manera escaient, d'acord amb allò que s'establix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. D'esta manera, cal concloure que el recurs que ara s'examina s'ha interposat dins de termini, per la qual cosa es procedix a examinar-lo.  
Segon. És competent per a la resolució del recurs de reposició el director de l'Agència Valenciana de Foment i Garantia Agrària, d'acord amb allò que es disposa en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en virtut del Decret 124/2006, de 8 de setembre, del Consell, pel qual es designa organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament, i del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, modificat per la disposició final del Decret 121/2007, de 27 de juliol, del Consell, pel qual s'aprova el reglament orgànic i funcional de la Conselleria d'Agricultura, Pesca i Alimentació.  
Tercer. En el recurs de reposició presentat per l'OP número 269, Citrícola de Vinaròs, Sociedad Cooperativa Valenciana, contra la Resolució del director de l'Agència Valenciana de Foment i Garantia Agrària, de 10 de desembre de 2007, no s'aporta cap argument o cap document que modifique substancialment allò que s'ha aportat en les al·legacions a l'acord d'inici d'este expedient, simplement, es reitera en allò que ja havia manifestat en aquelles.   
Es considera que l'actuació de l'OP número 269, Citrícola de Vinaròs, Sociedad Cooperativa Valenciana, impedix concloure sobre l'adequat compliment dels articles 8.2 del Reglament (CE) 1092/2001 i 4.1 del Reglament (CE) 2202/1996, pel que fa a les entregues de matèria primera, que provinguen exclusivament de membres de la OPFH o de productors independents, així com en allò que es referix al pagament de l'ajuda als socis que, a causa de l'operativa amb la qual es realitza, no permet comprovar la seua efectiva realització.  
No procedix acceptar les al·legacions per l'OP número 269, Citrícola de Vinaròs, Sociedad Cooperativa Valenciana, i es ratifica allò que s'ha indicat per la Direcció Territorial de la CAPA de Castelló, en el seu informe de data 04.07.2007, allò que s'ha indicat en l'Acord d'inici d'este expedient de reintegrament de data 16.04.2007 i allò que s'ha indicat en l'informe de control financer per la Intervenció Delegada de la Conselleria d'Economia i Ocupació de la Generalitat Valenciana, fonament d'este expedient de reintegrament, atés que pel que fa a la procedència de la fruita entregada per a transformació no ha quedat acreditada la veracitat del contracte d'execució d'obres subscrit entre la OPFH i Agroinputs, SL, ja que no té documentació de suport, com informes de treball, albarans, etc., que confirmen la realitat del treball executat. La comptabilitat de l'OP indica més una relació comercial de compravenda de cítrics que una relació de prestació de servicis. Pel que fa al pagament de la subvenció al soci, es reitera l'informe de la Intervenció Territorial en què es conclou que, a causa de l'operativa amb la qual es realitza el pagament de l'ajuda als socis, no permet comprovar la seua efectiva realització. L'OP no aporta cap documentació que avale allò que ha manifestat en les seues al·legacions i que poguera rebatre les conclusions de l'informe d'Intervenció Territorial per la qual cosa procedix reiterar allò que s'ha reflectit en l'acord d'inici d'este expedient, per tant, ens ratifiquem en la resolució de reintegrament de l'ajuda a la transformació de cítrics de 10 de desembre de 2007, per la qual es resol l'expedient de reintegrament d'ajudes per transformació de cítrics número 12/0009/2007 que correspon a la campanya 2001/2002 i 2002/2003.  
De conformitat amb allò que s'ha exposat, considerant els preceptes esmentats i, en general, els de la Llei 30/1992, de Règim Jurídic de les Administracions Públiques i del Procediment Administratiu comú, es dicta la següent resolució:  
Desestimar el recurs de reposició de data 18 de gener de 2008 presentat per Agustín García Vives, amb DNI número 37559382U, en nom i representació de l'OP número 269, Citrícola de Vinaròs, Sociedad Cooperativa Valenciana, contra la Resolució del director de l'Agència Valenciana de Foment i Garantia Agrària de 10 de desembre de 2007, per la qual es resol l'expedient de reintegrament d'ajudes per transformació de cítrics número 12/0009/2007, que correspon a la campanya 2001/2002 i 2002/2003.  
La present resolució posa fi a la via administrativa i davant d'esta es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació, d'acord amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que estime procedent.  
El director de l'Agència Valenciana de Foment i Garantia Agrària: Vicente Riera Balbastre».  
València, 23 de juliol de 2008.- El cap de l'Àrea de Garantia Agrària: José Juan Morant Navarro.